Solgull Klette

Solgull Ingrid Klette (født 1960) er en norsk politiker (H) og bedriftsleder.

Hun vokste opp i Neverdal i Meløy kommune. Hun har drevet egen virksomhet med regnskapstjenester og bedriftsrådgivning, først i Bodø, senere i Sandnes. 

Hun var innvalgt i Bodø bystyre fra 1995 til 2007, den siste perioden også som medlem av formannskapet. Hun var leder i Bodø Høyre fra 1997 til 1999 og fra 2004 til 2005 og leder i Høyres bystyregruppe fra 2005 til 2006. Hun følte seg dårlig behandlet i partiet, og da hun ikke ble nominert som ordførerkandidat, meldte hun seg ut og satt resten av perioden som uavhengig.

I 2015 ble hun innvalgt i Sandnes bystyre og formannskap. Hun var leder i Sandnes Høyre fra 2015 til 2016.

 Referanser 

Kategori:Høyre-politikere i Rogaland
Kategori:Lokalpolitikere i Sandnes
Kategori:Høyre-politikere i Bodø
Kategori:Personer fra Meløy kommune